Prijedlog  Izvještaja o izvršenju/ostvarenju financijskog plana 
[bookmark: _Hlk172119048]za razdoblje od 01.01.-30.06.2025. godine

Potrošnja sredstava za razdoblje od 01.01.-30.06.2025. godine u skladu s planom provjerava se kroz Izvještaj o izvršenju/ostvarenju financijskog plana. Osnovna svrha izvještaja o izvršenju proračuna jest informiranje o planiranim i ostvarenim godišnjim prihodima i primicima odnosno rashodima i izdacima. Također, kroz ovaj izvještaj daje se informacija o uspješnosti ostvarenja postavljenih ciljeva. 
Financijski plan Škole za 2025. godinu izrađen je u  skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije. 
Financijskim planom omogućava se financiranje  programa rada Škole. 
Škola nije imala Prve izmjene i dopune Financijskog plana za 2025. godinu te nije planiran financijski rezultat ostvaren iz 2024.g. prema Odluci o raspodjeli rezultata.
U nastavku daje se obrazloženje izvršenja  istoga za razdoblje  01.01. do 30.06.2025. godine.

Izvještaj o izvršenju/ostvarenju financijskog plana za razdoblje od 01.01.-30.6.2025.  godine obuhvaća Opći i Posebni dio financijskog plana.
Opći dio:
1. Sažetak općeg djela,
2. Izvršenje prihoda i rashoda po ekonomskoj klasifikaciji,
3. Izvršenje prihoda i rashoda po izvorima financiranja,
4. Izvršenje rashoda po funkcijskoj klasifikaciji.
 
Posebni dio:
1. [bookmark: _Hlk162196001]Izvršenje rashoda po programskoj klasifikaciji.



Obrazloženje izvršenja financijskog plana općeg djela
Ostvareni ukupni prihodi u skladu su s financijskim planom (51,71%) po izvorima financiranja i na razini ekonomske klasifikacije.

Opće prihode i primitke financira Primorsko-goranska županija, a odnose se financiranje programa Školskog kurikuluma, Županijske škole plivanja i financiranje pomoćnika u nastavi. Prihod je  realiziran u iznosu od 92,66% u odnosu na planirano jer su odobrena veća sredstva za prijevoz Županijske škole plivanja zbog povećanja cijena. Međutim prihod u odnosu na isto razdoblje prethodne godine ima indeks 202%. Razlog povećanja je povećanje cijene sata rada pomoćnika u nastavi u razdoblju od  01.01. do 30.06.2025. godine. Financiraju se tri pomoćnika u nastavi.
Vlastiti prihodi ostvareni su u postotku od 13,8% u odnosu na planirano. Manji su jer nisu ostvareni prihodi od prodaje starog papira. Ostvareni su prihodi od najma za režijske troškove.
Prihodi za posebne namjene su prihodi od uplata za  program produženog boravka za učenike od I.-IV. razreda. Ostvareni su u postotku od 66,6% u odnosu na planirano, što je u skladu s financijskim planom na godišnjoj razini. Prihod u odnosu na isto razdoblje prethodne godine ima indeks 174,38%. Razlog povećanja je povećana cijena obroka u 2025.g. te od školske godine 2024./25. djeluju dvije grupe produženog boravka. 
Prihodi za decentralizirane funkcije
Navedeni prihodi odnose se na prihode od Županije primorsko goranske kao našeg osnivača za financiranje rashoda poslovanja.  Indeks ostvarenja je u odnosu na prošlu godinu 85,67%, a u odnosu na godišnji plan 28,91%. Razlog odstupanja  ostvareno u odnosu na  planirano je što su planirana sredstva za čišćenje spremnika goriva koja će biti utrošena do kraja kalendarske godine.
Prihodi od pomoći 
su prihodi PGŽ za sufinanciranje rada pomoćnika u nastavi. U odnosu na isto razdoblje prethodne godine ima indeks 58,12%. Indeks ostvarenja u odnosu na godišnji plan je 22,43%. Razlog odstupanja je što su ostvarena i prenesena sredstva-pomoći  (Izvor 58) koja su utrošena.
To su i tekuće pomoći proračunskim korisnicima iz državnog proračuna: prihodi od ministartstva za plaće i ostale rashode za zaposlene, sufinanciranje troškova prehrane učenika u drugom polugodištu za šk.god. 2024./25., sufinanciranje menstrualnih higijenskih potrepština te sufinanciranje prijevoza učenika s teškoćama u razvoju. Uplate Grada Bakra za podizanje pedagoškog standarda, sufinanciranje troškova prijevoza učenika -članova Školskog sportskog društva „Gradina“ na školska sportska natjecanja u sklopu županijskih sportskih aktivnosti i sufinanciranje plaće učitelja u Programu produženog boravka od I-IV razreda. Povećani su (112,53%) u odnosu na prethodno razdoblje zbog povećanja prihoda od Grada Bakra za sufinanciranje plaće učitelja u programu produženog boravka od I-IV razreda jer od školske godine 2024./25. djeluju dvije grupe produženog boravka. Prihodi od ministarstva povećani su u odnosu na prethodno razdoblje zbog povećanja koeficijenata za izračun plaće i promjene načina obračuna prekovremenih sati te povećanja osnovice. Indeks ostvarenja u odnosu na godišnji plan je 51,98%, što je u skladu s planiranim.
Prihodi od prodaje nefinancijske  imovine i naknade s osnova osiguranja
Ostvareni su prihodi za refundacije šteta koji nisu planirani. Biti će uvedeni u plan po izvršenim izmjenama i dopunama financijskog plana. 


Ostvareni ukupni rashodi u skladu su s financijskim planom (59,67%) po izvorima financiranja i na razini ekonomske klasifikacije.

31 Rashodi za zaposlene ostvareni u odnosu na ostvareno u prethodnom razdoblju  su veći (134,49%) zbog povećanja koeficijenata za izračun plaće i promjene načina obračuna prekovremenih sati te povećanja osnovice. Od školske godine 2024./25. djeluju dvije grupe produženog boravka. Indeks ostvarenja u odnosu na godišnji plan je 62,07%, što je u skladu s planiranim.

[bookmark: _Hlk162258264]32 Materijalni rashodi  su  110,71% u odnosu ostvareno u prethodnom razdoblju, dok je indeks ostvareno na planirano 51,52%,  što je u skladu sa planiranim. 
Troškovi naknada za prijevoz zaposlenika za rad veći su u odnosu na prethodno razdoblje zbog povećanja cijena karata po kojima se isplaćuje naknada za prijevoz na posao i s posla. 
[bookmark: _Hlk139884957][bookmark: _Hlk139885035]Ostale naknade troškova zaposlenima veći su u odnosu na prethodno razdoblje - povećani su troškovi za loko-vožnju zbog povremene dostave marende za učenike područne škole zbog bolovanja kuharice. 
Od Sitnog inventara nabavljene su stolice i električne grijalice.
Usluge telefona i interneta veće su u odnosu na prethodnu godinu zbog povećanja cijena.
Usluge tekućeg i investicijskog održavanja manje su u odnosu na prethodnu godinu (3,73%) jer su radovi izvršeni od strane domara.
Zdravstvene i veterinarske usluge manje su u odnosu na prethodnu godinu (40,12%) jer neke usluge će se izvršiti do kraja financijske godine.
Isplaćeni su autorski honorar za izvršeno testiranje učenika u I. razred šk.god. 2025./26., te ugovor o djelu za izvršenu Obuku plivanja učenika u projektu "Županija pliva“.
Računalne usluge veće su u odnosu na prethodnu godinu zbog povećanja cijena održavanja računalnih programa.
Povećani su ostali rashodi zbog povećanja troškova printanja i povećan je broj učenika u produženom boravku koji primaju ručak te je veća cijena obroka u produženom boravku (165,66%).
Ostali nespomenuti rashodi poslovanja veći su u odnosu na prethodnu godinu zbog povećanja cijene članarina.

37 Naknade građanima i kućanstvima na temelju osiguranja i druge naknade je sufinanciranje cijene prijevoza za učenike s rješenjem Ureda državne uprave u PGŽ-služba za društvene djelatnosti. Indeks ostvareno u odnosu na prethodno razdoblje je veći (137,68%) zbog većeg broja odlazaka učenika na vježbe, dok je indeks ostvareno na planirano manji  (7,8%) jer su planirani troškovi nabave radnih udžbenika za učenike koji će se realizirati do kraja 2025.godine.

Indeks ostvarenja u odnosu na planirano za 42 Rashod za nabavu proizvedene dugotrajne imovine je 0,63 %. Nabavljene su knjige za školsku knjižnicu od prenesenog viška prihoda iz prethodne godine.
[bookmark: _GoBack]
